Viborger Samler, 1837-12-09
Udenlandske Efterretninger. Frankrig. General Damremonts Lig er den 28de f. M. om Aftenen Kl. 6 ankommet til Paris, hvor det er bisat i et Sidecapel af Jnvalidhotellet; her skal det blive staaende, indtil den store Begravelseshøitidelighed bliver foretagen; indtil den Tid skal det bestandigen bevogtes af tvende Officierer; man troer ikke, at den store Høitidelighed vil foregaae for Hertugen af Remours's Ankomst. - La Revne africaine indeholder en Skrivelse til Conseilspræsidenten, undertegnet af en stor Mængde af Algiers meest anseete Jndvaanere: Muftier, Cadier, mauriske Høvdinge, Rabinere osv., hvori de yttre det Ønske, at Kongen vilde udvælge Hertugen af Remours til et Slags Vicekonge i Regentskabet. Hermed følger en Adresse til Hertugen, fuld af ægte orientalsk Smiger. Algiers Jndvaanere synes ved dette Skridt at komme det franske Hofs Ønske, at beholde Algier, imøde og at vise dette Veien til at bringe dette Ønske i Harmonie med Algierernes Forhaabninger. Jmidlertid bemærker et liberalt fransk Blad meget rigtigt, at Algier kun bør bestyres af en i sin egen Person og Ministrenes Personer ansvarlig Gouverneur, et Ansvar og en Afhængighed, der hos en Son af Kongen kun vil være et Mundsveir. - Achmed Bei skal nu have foreslaaet den franske Regjering, for en Jndtægt af 100,000 Fr., at ville bestyre Belikket; i Paris troe Mange, at Regjeringen vil gaae i denne Fælde. Natten mellem den 29de og 30te Novbr. begav fem Politicommissairer sig til den forrige Galeislaves og noble Chefs for det hemmelige Politi, den berygtede Sieur Vidocg's Landsted og anstillede derde ombyggeligste Undersøgelser. Kl. 3 om Morgenen vare Commissairerne endnu beskjæftigede; de skulle have fundet over 3500 Actstykker, som de have lagt under Beslag. Over Halvdelen skal angaae Sikkerhedspolitiet, hvis Anliggender Vidog forestod for nogle Aar siden. Disse foreløbige Undersøgelser skulle allerede have udviist, at Vidocq stod i hemmelig Forbindelse med alle offentlige Forvaltninger. Alle Papirer ere deponerede hos den kongl. Procurator. – J de sidste Dage er der i Paris, for det Meste om Natten, bleven henkastet i Portene, paa de offentlige Spadseregange og i Nærheden af Casernerne en Journal eller et Flyveskrivt, der fører den Titel: Le Moniteur republicain. Over Prospecten seer man en Vignette, der forestiller en næsten nogen Mand af den lavere Folkeclasse bag en opkastet Barricade, med et Gevær i Haanden; rundtom læser man Ordene: "Broderskab, Aar 46, Klogskab, Tapperhed, Udholdenhed, Eenhed, Lighed. Prospecten begynder med følgende Anmeldelse: "Vor Journal vil regelmæssigen udkomme, uden Stempel, uden Caution, uden nogen af de af Renegaterne fra 89 og 1830 bevirkede Hindringer. Vi ville angribe Formen af det Gouvernement, der den 7de August stiftedes af de 219 Usurpatorer af Folkesouveraineteten; vi ville tale mod Kongedømmet, mod den latterlige Ærefrygt for Chartet og mod de imod Folket udstædte Love. Vi ville tage de politiske Handlinger i Forsvar, der af Kongens Folk betegnes som Forbrydelser; vi ville endog uden Betænkning opfordre til Had, til Ringeagt, til Forandring og Ødelæggelse mod det kongelige Gouvernement og de aristocratiske Classer. Vi ville med eet Ord – gjøre Alt, hvad der er forbudt under Penge-, Fængsels- og Livsstraf. Vore Forholdsregler ere trufne til at forskaffe os en stor Publicitet. Vore Forbindelser med Borgere af alle Classer, med Embedsmænd, tillade os, hvergang at udbrede et Oplag af 10,000 Exemplarer. De fornødne Fonds hertil sammenskydes af nogle hengivne Patrioter, o. s. v." Endnu Natten mellem den 29de og 30te Novbr. nedregnede der overalt Exemplarer af dette Skrivt. Pariserne lee deraf og betragte det som en af Politiet udstoppet jacobinsk Fugleskræmsel; denne Anskuelse er temmelig almindelig.